|  |  |  |  |  |  |
| --- | --- | --- | --- | --- | --- |
| **Litovská sovietska socialistická republika*Lietuvos Tarybų Socialistinė RespublikaЛитовская Советская Социалистическая Республика***

|  |  |  |
| --- | --- | --- |
| ← Litva | **1940 – 1991** | Litva → |

|  |  |
| --- | --- |
| Vlajka štátuvlajka | Štátny znakznak |

 |
| **Geografia**

|  |
| --- |
| Mapa štátu |

 |
| Hlavné mesto | Vilnius |
| Rozloha | 65 200 km²  |
| Najvyšší bod | Aukštojas (294 m n.m.)  |
| **Obyvateľstvo** |
| Počet obyvateľov | 3 689 779 (1989) |
| Národnostné zloženie | Litovci, Rusi, Ukrajinci, Poliaci |
| Jazyky | litovčinaruština |
| Náboženstvo | štátom propagovaný ateizmus;ďalej katolicizmus |
| **Štátny útvar** |
| Štátne zriadenie | sovietska socialistická republika |
| Materský štát | Sovietsky zväz |
| Mena | sovietsky rubeľ |
| Vznik | 21. júla 1940 vyhlásenie SSR |
| Zánik | 11. marca 1990 (vyhlásením nezávislosti od ZSSR a premenovaním na Litovskú republiku)6. septembra 1991 (ZSSR uznal nezávislosť Litvy) |
| 

|  |  |  |  |  |  |
| --- | --- | --- | --- | --- | --- |
| **Predchádzajúce štáty:**

|  |  |
| --- | --- |
| Litva | Litva |

 | **Nástupnícke štáty:**

|  |  |
| --- | --- |
| Litva | Litva |

 |

 |

**Litovská sovietska socialistická republika** (skrátene **Litovská SSR**; lit. Lietuvos Tarybų Socialistinė Respublika, rus. Литовская Советская Социалистическая Республика) bola jednou z pätnástich republík Sovietskeho zväzu, obývaná dominantne Litovcami. Jestvovala od roku 1940 do roku 1990. V rokoch 1941 – 1944 de facto neexistovala, keďže jej územie bolo obsadené nacistickým Nemeckom (Litva bola vtedy súčasťou Ríšskeho komisariátu Ostland). 

Litva bola prvou zväzovou republikou ZSSR, ktorá vyhlásila nezávislosť. Väčšina štátov uznala jej nezávislosť v roku 1991, ústredná vláda ZSSR 6. septembra 1991. Vďaka tomu, že Litva bola orientovaná skôr na poľnohospodárstvo, nebol potrebný prísun nových pracovných síl a Sovietsky zväz tak nevykonával v Litve podobnú politiku masovej imigrácie Rusov a ďalších národov ZSSR ako v Lotyšsku či Estónsku. Preto je podiel Litovcov na obyvateľstve omnoho vyšší ako v týchto dvoch pobaltských krajinách (napriek prítomnosti poľskej menšiny, najmä na juhovýchode Litvy).

Počas druhej svetovej vojny
---------------------------

Litva bola v medzivojnovom období nezávislým štátom. 16. júla 1940 územie obsadil ZSSR, ktorý si predtým v upravení paktu Molotov-Ribbentrop (september 1939) vyrokoval, aby Litva bola súčasťou jeho *sféry vplyvu* (podľa samotného paktu z 23. augusta 1939 mala Litva patriť do nemeckej sféry vplyvu, ale za sovietske územné ústupky v Poľsku sa Nemecko nároku na Litvu vzdalo). 21. júla bola zriadená Litovská SSR. Po vpáde vojsk Osi do ZSSR bolo územie Litvy obsadené a stalo sa súčasťou Ríšskeho komisariátu Ostland. Počas nemeckej okupácie bolo židovské obyvateľstvo Litvy Nemcami vyhladené, pričom podiel Litovcov na týchto zločinoch je predmetom diskusií. Následkom Pobaltskej ofenzívy Červenej armády (júl 1944) bola sovietska vláda nad Litvou obnovená. Po okupácii v roku 1940 a aj po oslobodení Litvy v lete 1944 Sovietskym zväzom nastali v Litve presuny obyvateľstva a masové deportácie do gulagov.

Galéria
-------

* Vlajka Litovskej SSR v rokoch 1940 až 1953Vlajka Litovskej SSR v rokoch 1940 až 1953
* Mapa Litovskej SSR z roku 1940Mapa Litovskej SSR z roku 1940

Iné projekty
------------

Commons
* Spolupracuj na Commons Commons ponúka multimediálne súbory na tému **Litovská sovietska socialistická republika**

Zdroj
-----

*Tento článok je čiastočný alebo úplný preklad článku Lithuanian Soviet Socialist Republic na anglickej Wikipédii.*

| * z
* d
* u
Zväzové republiky Sovietskeho zväzu |
| --- |
| Hlavné republiky | 
* Arménska SSR
* Azerbajdžanská SSR
* Bieloruská SSR
* Estónska SSR
* Gruzínska SSR
* Kazašská SSR
* Kirgizská SSR
* Litovská SSR
* Lotyšská SSR
* Moldavská SSR
* Ruská SFSR
* Tadžická SSR
* Turkménska SSR
* Ukrajinská SSR
* Uzbecká SSR

 | Sovietska vlajka |
| Krátkodobé republiky | 
* Karelsko-fínska SSR (1940–1956)
* Zakaukazská SFSR (1922–1936)
* Chorezmská SSR (1923–1924)
* Bucharská SSR (1924)

 |